**Ministru kabineta rīkojuma projekta „Par likumprojekta „Par vidēja termiņa budžeta ietvaru 2016., 2017. un 2018.gadam” un likumprojekta „Par valsts budžetu 2016.gadam” sagatavošanas grafiku” sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
|  1. | Pamatojums | Likuma par budžetu un finanšu vadību 16.1 panta pirmajā daļā noteikts, ka finanšu ministrs līdz kārtējā gada 15.decembrim iesniedz Ministru kabinetam vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafika projektu nākamajam gadam.Savukārt, saskaņā ar Likuma par budžetu un finanšu vadību Pārejas noteikumu 66.punktu šā likuma [16.1](http://likumi.lv/doc.php?id=58057#p16.1) panta pirmajā daļā minēto vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafika projektu 2015.gadam finanšu ministrs iesniedz Ministru kabinetam līdz 2015.gada 1.martam. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Likuma par budžetu un finanšu vadību 16.2 panta desmitajā daļā noteikto Ministru kabinets vidēja termiņa budžeta ietvara likuma projektu trim turpmākajiem gadiem (ietvara likumprojektu paketi) iesniedz Saeimai līdz kārtējā gada 15.maijam.Saskaņā ar Pārejas noteikumu 67.punktu 2015.gadā Ministru kabinets iesniedz Saeimai vidēja termiņa budžeta ietvara likuma projektu kopā ar gadskārtējo valsts budžeta likuma projektu (budžeta likumprojektu paketē). Ministrijas un citas centrālās valsts iestādes attiecīgajā gadā izstrādā valsts budžeta pieprasījumus tām Ministru kabineta noteiktā maksimāli pieļaujamā valsts budžeta izdevumu kopējā apjoma ietvaros, kas aprēķināts atbilstoši šā likuma [16.2](http://nais.lv/text.cfm?Key=0103011994032432772#bkm118) panta ceturtajā daļā noteiktajai kārtībai. Ministru kabinets attiecīgajā gadā, nosakot maksimāli pieļaujamo valsts budžeta izdevumu kopējo apjomu, nodrošina šā likuma [16.2](http://nais.lv/text.cfm?Key=0103011994032432772#bkm118) panta astotajā daļā un [19.](http://nais.lv/text.cfm?Key=0103011994032432772#bkm115)panta piektajā un sestajā daļā ietverto nosacījumu ievērošanu.Saskaņā ar Likuma par budžetu un finanšu vadību 21.panta pirmajā daļā noteikto Ministru kabinets līdz attiecīgā gada 1.oktobrim iesniedz Saeimai gadskārtējā valsts budžeta likuma projektu (budžeta likumprojektu paketi) nākamajam saimnieciskajam gadam, priekšlikumus par grozījumiem likumos, lai tie atbilstu budžeta pieprasījumiem, un gadskārtējā valsts budžeta likuma projekta (budžeta likumprojektu paketes) paskaidrojumus.Ministru kabineta rīkojuma projektā „Par likumprojekta „Par vidēja termiņa budžeta ietvaru 2016., 2017. un 2018.gadam” un likumprojekta „Par valsts budžetu 2016.gadam” sagatavošanas grafiku” (turpmāk – rīkojuma projekts)noteikti izpildes termiņi abu likumprojektu sagatavošanai, paredzot tos iesniegt Saeimā 2015.gada 30.septembrī. Lai noteiktos termiņus varētu ievērot, nepieciešams savlaicīgi uzsākt darbu pie abu likumprojektu sagatavošanas, nodrošinot vispusīgu analīzi un diskusijas pirms galīgo lēmumu pieņemšanas.Rīkojuma projektā paredzēts noteikt termiņus un izpildītājus informatīvā ziņojuma “Par valsts pamatbudžeta un valsts speciālā budžeta bāzi 2016., 2017. un 2018.gadam un bāzes izdevumos neiekļauto ministriju un citu centrālo valsts iestāžu iesniegto pasākumu sarakstu”, informatīvā ziņojuma “Par ministriju jaunajām politikas iniciatīvām 2016., 2017. un 2018.gadam” un informatīvā ziņojuma “Par makroekonomisko rādītāju, ieņēmumu un vispārējās valdības budžeta bilances prognozēm 2016. – 2018.gadā” sagatavošanai.Tāpat rīkojuma projekts kā vienu no vidēja termiņa budžeta izstrādes procesa starpposmiem paredz Latvijas Stabilitātes programmas 2015. – 2018.gadam (turpmāk – Stabilitātes programma) izstrādi, saskaņošanu Saeimas Eiropas lietu komisijā un Budžeta un finanšu (nodokļu) komisijā, iesniegšanu un apstiprināšanu Ministru kabinetā, ka arī iesniegšanu Eiropas Komisijā.Uz Stabilitātes programmas izstrādi tiek atjaunotas makroekonomisko rādītāju prognozes 2016., 2017. un 2018.gadam, specificēti vidēja termiņa vispārējās valdības budžeta mērķi un fiskālās politikas prioritātes. Tāpat tiek apzināts līdz šim paveiktais un definēti turpmākie soļi attiecībā uz strukturālo reformu īstenošanu. Stabilitātes programmas būtiskums izriet no tā apstākļa, ka balstoties uz šo dokumentu Eiropas Komisija izstrādā valstu specifiskās rekomendācijas, kuras valstīm ir nepieciešams ievērot. Līdz ar to ir svarīgi apzināties, ka turpmākajā vidēja termiņa budžeta procesā ir svarīgi ievērot Stabilitātes programmas izstrādes laikā pieņemto lēmumu pēctecību attiecībā uz fiskālo politiku un strukturālo reformu gaitu. Svarīgi ir atzīmēt, ka valstu specifiskajām rekomendācijām nav tiešs saistošs raksturs, tomēr to sistemātiska neievērošana var rezultēties kā iesūdzēšana Eiropas Savienības Tiesā, naudas sods vai pat Eiropas Savienības fondu apturēšana, atbilstoši 2013.gada 17.decembra Eiropas Parlamenta un Padomes regulas Nr. 1303/2013 ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 23.panta devītā daļas e punktam.Līdz ar pievienošanos *euro* zonai, Latvijai ir kļuvuši saistoši stiprinātie Eiropas Savienības fiskālā regulējuma nosacījumi, kas atbilstoši 2013.gada 21.maija Eiropas Parlamenta un Padomes regulai Nr. 473/2013 par kopīgiem noteikumiem budžeta plānu projektu uzraudzībai un novērtēšanai un pārmērīga budžeta deficīta novēršanai *euro* zonas dalībvalstīs, paredz pastiprināti uzraudzīt budžeta politiku *euro* zonā, lai nodrošinātu, ka valstu budžeti atbilst ekonomikas politikas norādēm, kas sniegtas saistībā ar Stabilitātes un izaugsmes paktu un Eiropas ekonomikas politikas koordinēšanas pusgadu. Līdz ar to rīkojuma projekts paredz arī vispārējās valdības budžeta plāna projekta sagatavošanu, iesniegšanu un apstiprināšanu Ministru kabinetā iesniegšanai Eiropas Komisijai un *euro* grupai. Tāpat jāatzīmē, ka arī augstāk minētas regulas noteikumu sistemātiska neievērošana no dalībvalsts puses var rezultēties Eiropas Savienības fondu maksājumu apturēšanā, kā tas jau iepriekš tika minēts attiecībā uz valstu specifisko rekomendāciju nepildīšanu.Bez tam, Fiskālās disciplīnas likuma 5.panta piektajā daļā noteikts, ka vidēja termiņa budžeta ietvara likuma projekta paskaidrojumiem pievieno fiskālo risku deklarāciju un Fiskālās disciplīnas padomes sagatavotu fiskālās disciplīnas uzraudzības ziņojumu. Līdz ar to rīkojuma projektā paredzēts sagatavot fiskālo risku deklarāciju. Rīkojuma projektā noteikti termiņi maksimāli pieļaujamā valsts budžeta izdevumu kopapjoma un ministriju maksimāli pieļaujamā valsts budžeta izdevumu kopējā apjoma 2016., 2017. un 2018.gadam aprēķināšanai, budžetu pavadošo likumprojektu (budžeta likumprojektu paketes) un ministriju valsts budžeta pieprasījumu 2016., 2017. un 2018.gadam sagatavošanai. |
|  3. | Projekta izstrādē iesaistītās institūcijas |  Projekts šo jomu neskar. |
|  4. |  Cita informācija |  Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību kā valsts saimniecības nozari neietekmē un administratīvo slogu nerada.  |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka sagatavotais rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. |
| 2. | Sabiedrības līdzdalība projekta izstrādē | Rīkojuma projekts neparedz ieviest izmaiņas, kas varētu ietekmēt sabiedrības intereses.  |
| 3. | Sabiedrības līdzdalības rezultāti | rīkojuma projektu izstrādā Finanšu ministrija savu funkciju ietvaros saskaņā ar normatīvajos aktos noteikto deleģējumu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrijas un citas centrālās valsts iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Saistībā ar Ministru kabineta rīkojuma projekta izpildi jaunas institūcijas netiek radītas, kā arī netiek paredzēta esošu institūciju likvidācija vai reorganizācija.  |
| 3. | Cita informācija | Nav |

**III. - V**. sadaļa: projekts šo jomu neskar.

Finanšu ministrs J.Reirs

19.02.2015. 15:30

Z.Adijāne 67095437; zane.adijane@fm.gov.lv